"Toinen näkökulma on näkökulma tilanteesta, jossa et itse ole."
Tämä on harvinainen Wall Streetin tapaus, koska kadunmieskin voi ymmärtää sen.
Rahamäärät olivat valtavia.
-Joskus miljoonia dollareita. -Miljardeja dollareita.
Meksikolaisten huumekartellien pesemää rahaa.
Huumelordit ja terroristit auttoivat näitä rikollisia.
Se on vain ahneutta. Siinä kaikki.
Me HSBC:llä pyrimme suojelemaan talousjärjestelmää,
josta miljoonat ihmiset ovat riippuvaisia, toimimalla vain asiakkaiden kanssa,
jotka läpäisevät läpinäkyvyyden vaatimuksemme.
Maailman paikallispankki, HSBC.
HSBC tarkoittaa Hong Kong and Shanghai Banking Corporationia.
Se on valtava laitos,
joka suhtautuu välinpitämättömästi asiakkaisiinsa -
ja lakeihin, jotka säätelevät rahalaitosten toimintaa.
Satoja miljardeja siirrettiin ilman valvontaa.
Se on yksinkertaista rahanpesua, ja HSBC oli sen kaiken keskiössä.
Huumekartellit sanoivat itse, että se oli heidän pankkinsa.
Arpinaamassahan mies kävelee pankkiin merimiessäkit täynnä seteleitä.
HSBC oli se pankki.
Toimimalla yhdessä ja hoitamalla kukin oman osuutemme -
taistelemme talousrikollisuutta vastaan -
ja autamme yrityksiä kasvamaan ja yhteisöjä menestymään.
HSBC. Suojelemme mahdollisuuksien maailmaa.
NETFLIX-DOKUMENTTISARJA
Nämä pankit siirtävät miljoonia kartellien rahaa joka päivä,
ja jokainen dollari edistää ihmisten tappamista Meksikossa.
Meksikossa on hyvin vaarallista olla toimittaja.
Sain tappouhkauksia, ja perheeni joutui hyökkäysten kohteeksi.
TOIMITTAJA
Moni lähteistäni kidnapattiin tai murhattiin.
Isäni oli elämäni tärkein hahmo.
Kun kerroin isälle aikovani toimittajaksi, hän oli hyvin vihainen minulle.
Hän sanoi: "Et voi ryhtyä... Onko se ammatti?"
Niihin aikoihin Meksikossa tiedotusvälineet olivat korruptoituneita.
Ne ottivat lahjuksia hallitukselta.
Se oli vanha perinne.
Vastasin: "Haluan ihan erilaiseksi toimittajaksi."
Muistan, että julkaistessani ensimmäisen juttuni -
isä muutti mielensä nähtyään sen.
Isä oli minusta ja työstäni hyvin ylpeä.
Joulukuussa 2000 -
isä siepattiin ja murhattiin.
Se muutti elämäni täysin.
Kun vaadimme oikeutta, poliisi pyysi meiltä rahaa.
He sanoivat, että jos haluamme asiaa tutkittavan, meidän pitää maksaa.
On eri asia havainnoida vääryyttä ja korruptiota etäältä.
Mutta kun itse kärsii epäoikeudenmukaisuudesta ja korruptiosta,
näkökulma muuttuu täysin, se muuttaa elämän.
Niinpä aloin tehdä toisenlaista journalismia.
Journalisti Anabel Hernández on tutkinut viisi vuotta kartelleja -
ja niiden vaikutusta Meksikoon.
Hernández julkaisi kirjan,
jossa Meksikon hallinto yhdistetään maailman mahtavimpiin huumekartelleihin.
Huumekartellit tuhoavat maatani.
Yksin tänä vuonna tammikuun ja heinäkuun välillä -
10 000 ihmistä on joutunut Meksikon huumekartellien murhaamaksi.
PIIRITETTY
Jälleen vuorokausi kauhua Ciudad Juárezissa.
15 teini-ikäistä ammuttiin syntymäpäiväjuhlissa.
Heistä kaksi oli Luz Maria Davilan lapsia.
Sotilaat ja poliisit kiirehtivät evakuoimaan useita kouluja,
väkivallan uhatessa.
Säälimättömät kartellit taistelevat 14 miljardin vuotuisesta kaupasta,
millä vastataan USA:n loputtomaan huumekysyntään.
ENT. KENRAALI, MEKSIKON ARMEIJA
Väkivalta lisääntyi vähän kerrallaan,
varsinkin alueilla, joilla huumeita tuotetaan,
ja raja-alueilla, joilta huumeita kuljetetaan Yhdysvaltoihin.
JUAREZ - EL PASO MEKSIKON JA USA:N RAJA
Se on epätodellista, koska kasvoin täällä.
Kävin lapsena Ciudad Juárezissa.
Kävimme siellä matkoilla ja tapaamassa sukua.
ERIKOISAGENTTI
Minulle oli hyvin epätodellista,
että minulle rakas paikka on niin väkivaltainen.
Kartelleita pidetään terroristijärjestöinä,
koska niiden harjoittama väkivalta on samanlaista -
kuin ISIS:in ja Al-Qaidan väkivalta.
Huumekartellit, kuten Sinaloan, Juárezin ja Meksikonlahden kartellit -
ovat barbaarisen väkivaltaisia.
Väkivalta ei ole bisnes, murhat eivät ole bisnes.
Bisnes on huumeiden salakuljetus.
Se tuottaa paljon rahaa.
Miljoonia dollareita, se on tavoite.
Jos sen vuoksi pitää tappaa, maksaa lahjuksia -
tai tuhota yksi maa -
se on vahinko.
Tavoite on raha.
Huumeet kulkevat pohjoiseen, raha etelään.
Se on kierre, joka vain jatkuu.
Salakuljetusta on harjoitettu niin kauan kuin raja on ollut olemassa.
Kaikki tienaavat tällä.
Ensin hankitaan tyyppi Meksikosta.
Hänelle tarjotaan 3 000 dollaria rajan ylittämisestä autolla.
Hän ylittää rajan ja vie lastin paikalliselle Walmartille -
ja jättää auton sinne.
Hän jättää avaimet maton alle ja menee pariksi tunniksi kauppaan.
Hänen palatessaan auto on parkkipaikalla, mutta luultavasti eri paikalla.
Joku on hakenut auton, vienyt sen autotalliin,
purkanut kyydistä 140 kiloa marihuanaa ja tuonut auton takaisin.
Nuorukainen palauttaa auton ihmisille, jotka hänet värväsivät,
ja he maksavat hänelle 3 000 dollaria.
Se on enemmän kuin Meksikossa voi tienata puolessa vuodessa rehellisellä työllä.
Mitä lastille sitten tapahtuu?
Se viedään kätkötaloon, mistä se jaetaan ja myydään kaduilla.
Miten rahat saadaan takaisin? Monin tavoin.
Huumeiden kuljetus on helppoa.
Vaikeinta on rahan kuljetus ja peseminen.
Huumepoliisina keskittyy usein huumeisiin,
mutta sitten huomaa, että tutkimuksessa on tehokkaampaa -
seurata rahaa kuin huumeita.
Huumeet saapuvat tänne ja vaihtavat omistajaa,
ja kuluttajat maksavat huumeista dollareilla.
Rahat täytyy viedä pois Yhdysvalloista,
jotta ne saataisiin laillisen talousjärjestelmän piiriin.
Huumekauppa on niin valtavan kannattavaa...
SENAATTORI
...että rahamäärien liikuttelu fyysisesti...
Olisi valtava urakka tehdä se käteisellä.
Huumekauppa tuottaa rahaa kadulta.
Eli dollareita, vitosia, kaksikymppisiä.
Rahamäärä on valtava.
Miljoona dollaria 100 dollarin seteleinä painaa 10 kiloa.
Kaksikymppisinä viisi kertaa enemmän. Viitosina 20 kertaa enemmän.
Puhutaan siis sadoista kiloista käteistä, joka täytyy kuljettaa.
Jos menee rajalle,
näkee valtavan pitkän autojonon Meksikon puolella matkalla pohjoiseen,
ja jokainen ajoneuvo tarkastetaan.
Kun menee toiseen suuntaan, kukaan ei epäile mitään.
Ajettaessa USA:sta Meksikoon ajoneuvoja ei tarkasteta yhtä tarkasti.
Yhdysvalloista siirtyy Meksikoon jatkuvasti rahaa,
joka on peräisin huumekaupasta.
Tämä aiheuttaa rikollisryhmille suuria ongelmia,
koska he eivät voi marssia pankkiin rekka täynnä huumerahaa.
Kun he ovat onnistuneet saamaan Yhdysvaltain dollarit Meksikoon,
heillä on paljon vaihtoehtoja,
jotta rahat saadaan pestyä.
Hallussa on 10 miljoonaa dollaria. Ne pitää siirtää jonnekin.
Miten he tekevät sen?
Pankkien kautta. Laillisen järjestelmän kautta.
Kuvitellaan pankkiiri Meksikossa.
Asiakas menee tapaamaan: "Hei, herra pankkiiri.
Haluan 300 000 dollarin lainan. Aion perustaa leipomon."
He kysyvät, onko pääomaa.
"No, minulla on miljoona pääomaa 300 000 dollarin lainaa varten."
Luulenpa, että laina onnistuu.
"Avaamme teille tilin."
Luottoraja on 300 000.
Mutta sen takauksena on miljoonan dollarin talletus. Helppoa.
Tämä on kunnossa.
Luulisi pankkiirin haluavan tietää, mistä raha tuli.
Hyvä.
Miten todistaa, että ne miljoona dollaria,
jotka on viety pankkiin,
eivät ole tuottoa laittoman aineen salakuljetuksesta?
Ehkä rahat löytyivät jostain.
Ehkä ne löytyivät juuri ostetusta käytetystä autosta.
Tämä kertoo myös Meksikon pankkikulttuurista.
Meksikossa kuulee usein sanottavan: "Plata o plomo." Eli: "Hopea vai lyijy."
Valitkaa hopea... vai lyijy. Ihan oma valintanne.
Aina ei ole kyse pankkiireista, joille kelpaa voiteluraha.
Usein henkilö, joka astuu sisään ja haluaa avata tilin,
levittää pöydälle kuvia pankkiirin lapsista ja sanoo:
"Avatkaa tili ja sulkekaa silmät."
He saavat muut tekemään haluamansa lahjomalla hopealla -
tai tappamalla lyijyllä.
Moni teistä tietää, että HSBC on yrittänyt saada -
suurempaa näkyvyyttä Meksikossa useiden vuosien ajan.
Siksi olemme erityisen tyytyväisiä, että Bitalin pääosakkaat...
HSBC MEKSIKON PÄÄJOHTAJA
...ovat päättäneet liittyä HSBC:hen.
Banco Bital.
Banco Bital hallitsi suurta osaa Meksikosta ennen tätä,
erityisesti Sinaloassa, joka on huumeiden tuotantoaluetta.
Pankkiin tuli paljon rahaa ilman minkäänlaista valvontaa.
Sitä ei ollut.
HSBC:llä oli järjestelmä pankkitoiminnan riskialttiuden arvioimiseksi.
Standarditaso oli alhaisin. Keskitaso oli sitä korkeampi.
Sitten tulivat varoittava ja korkea taso.
Bital oli HSBC:n mukaan standarditasolla, alhaisimmalla tasolla.
Huolimatta todisteista,
joiden mukaan ympäristö olisi vaatinut kaikenlaisia suojatoimia,
he sanoivat: "Ei tätä tarvitse tutkia."
Instituution tasolla tehtiin päätös,
että Meksikossa tapahtuvia rahansiirtoja ei tutkittaisi tarkasti.
Kun HSBC sitten osti Bitalin,
he ostivat kartellien jäsenien pankkitilit.
Meksikolainen laiton raha, joka kuului kartelleille,
alkoi levitä kaikkialle.
Moni korruptoituneiden meksikolaispankkien työntekijöistä -
siirtyi toimimaan näille kansainvälisille pankeille.
RAHANPESUUN ERIKOISTUNUT TOIMITTAJA
HSBC oli toiminut kuin alueellisten pankkien liitto.
Sillä oli ympäri maailmaa itsenäisiä toimijoita,
jotka tekivät kuten parhaaksi näkivät.
Kaikki perustui liiketoimintaan. He pyrkivät tekemään rahaa.
Sivukonttorit ottivat päivittäin vastaan -
satoja tuhansia dollareita epäilyttävää rahaa tietyiltä asiakkailta,
ja niihin kohdistui valtava riski.
Las Vegasin kasinoilla on isoilla panoksilla pelaavia.
He ovat äärimmäisen arvokkaita asiakkaita kasinoille.
Vuonna 2007 oli eräs epätavallinen asiakas,
jota kutsuttiin hra Yeksi.
Hänen nimensä oli Zhenli Ye Gon.
Hän syntyi Shanghaissa, mutta oli Meksikon kansalainen.
Siellä häntä kutsuttiin El Chinoksi.
Isoilla panoksilla pelaaja saattaa saada ilmaiseksi huoneen hotellista -
tai hienon illallisen ravintolasta.
Zhenli Ye Gon sai Rolls Roycen, koska hän käytti niin paljon rahaa.
Kun Sinaloa-kartelli päätti siirtyä metamfetamiinikauppaan,
he lähettivät ilmaisia näytteitä huumelähetysten mukana,
jotta heidän asiakkaansa jäisivät koukkuun ja syntyisi kysyntää.
Zhenli Ye Gon johti Meksikossa Unimed-nimistä yhtiötä,
joka toimi lääkealalla.
Unimed toi Meksikoon muun muassa pseudoefedriiniä -
ja muita aineita, joita voitiin käyttää metamfetamiinin valmistamiseen.
Valmistukseen käytettäviä kemikaaleja oli saapumassa Zhenli Ye Gonille.
Siinä vaiheessa hra Yen kotiin Mexico Cityssä tehtiin ratsia.
Se oli suuri ja ylenpalttinen kartano.
Poliisi löysi sieltä tuliaseita ja käteistä joka puolelta.
Valtavasti 100 dollarin setelipinoja. Vyötärön korkeudelle asti.
205 miljoonaa Yhdysvaltain dollaria.
Kävi ilmi, että hra Ye ja hänen yhtiönsä olivat myös tallettaneet paljon rahaa,
sen lisäksi että hänellä oli valtavasti käteistä kotonaan,
ja he olivat hoitaneet pankkiasiansa HSBC:llä.
Kun Ye Gonin talo ratsattiin, Meksikon HSBC tutki asiakirjojaan.
JOHTAVA TUTKIJA
Kävi ilmi, että Ye oli heidän pitkäaikainen asiakkaansa -
ja että hänen tileiltään oli tehty useita epäilyttäviä rahansiirtoja.
HSBC:n pääkonttori Lontoossa -
oli määrännyt hänen tilinsä suljettaviksi jo vuonna 2004.
Mutta arvatkaa mitä? Niin ei tehty.
Yksi sisäisen valvonnan perusohjeista -
suuressa rahoituslaitoksessa on: "Tunne asiakkaasi."
Tiedä, kenen kanssa toimit.
Kuka on tämä henkilö, joka tekee talletuksia viidesti viikossa?
Haluamme tietää, keitä he ovat, mistä rahat tulevat, miten selitämme sen.
Pankin koko idea on, että se tietää, eikö?
TOIMITTAJA
Rahanpesulakien ajatus on, että rahaa ei tule ottaa mistä tahansa.
Jos epäilee rahaa laittomaksi, vastuu on itsellä. Se liittyy työhön.
Olipa kyseessä huumeiden salakuljetus, kiristys tai mikä hyvänsä rikos,
jos ne tulevat ilmi finanssilaitoksessa,
on oltava valmis havaitsemaan ja raportoimaan niistä.
HSBC RAHANPESUVIRHEET
Saimme haltuumme asiakirjoja, joiden mukaan HSBC:llä oli vakavia ongelmia.
PANKKI ON RIKKONUT ILMOITUSVELVOLLISUUTTAAN TOISTUVASTI
PANKKI KYVYTÖN JA HALUTON VALVOMAAN ITSEÄÄN TAI ASIAKKAITAAN
Ongelmia ilmaantui useilla alueilla.
Niitä tuli esiin eri puolilla.
Yksi paikoista oli Länsi-Virginia.
LÄNSI-VIRGINIA
Olen toiminut syyttäjänä siitä asti, kun valmistuin oikeustieteellisestä.
Isoisäni ja isäni olivat asianajajia -
ja käyttivät koulutustaan kansan palvelemiseksi.
Seurasin tavallaan heidän jalanjäljissään.
Ennen valintaani liittovaltion syyttäjäksi -
toimin Ohion ja Brooken piirikuntien apulaissyyttäjänä.
Toukokuussa 2010 presidentti Obama nimitti minut tehtävään.
Sen jälkeen palvelin kuusi ja puoli vuotta.
Liittovaltion syyttäjänä on oman alueensa ylin oikeusviranomainen.
Rikos, joka tapahtuu Länsi-Virginian pohjoisosissa,
on liittovaltion syyttäjän toimialueella.
Barton Adams oli lääkäri Viennassa, Länsi-Virginiassa.
Hänellä oli yritys nimeltä Interventional Pain Management.
Hän määräsi potilailleen toistuvasti opioideja,
jos heillä oli kipuja, jotka vaativat vaarallisiksi luokiteltuja lääkkeitä.
SYYTETTY KEHITTI JUONEN
Häntä epäiltiin petoksesta Länsi-Virginian sairausvakuutusjärjestelmää kohtaan.
Ei yllättänyt, ettei hän myöskään ollut ilmoittanut tuloista,
joita oli näin saanut.
Hän ilmoitti tulonsa alhaisemmiksi ja täytti vääriä veroilmoituksia.
Ja lisäksi pesi rahoja.
RAHANPESU
Kun petokseen liittyviä rahansiirtoja tutkittiin,
alettiin tutkia myös pankkia,
koska huomattiin, että monia laittomista rahansiirroista ei ollut havaittu.
Huomattiin, että monet siirrot tehtiin HSBC:stä.
Tutkijat havaitsivat,
että tri Adams ja hänen yhteytensä HSBC:hen oli vain jäävuoren huippu.
HSBC:n rahanpesun vastainen ohjelma todettiin leväperäiseksi,
eikä siellä tarkastettu järjestelmän ilmoittamia hälytyksiä.
Se ei havainnut länsivirginialaisen lääkärin rahanpesun lisäksi -
satoja miljoonia tai miljardeja dollareita,
joita siirrettiin pankin kautta muiden rikollisjärjestöjen,
huumekartellien ja terrorijärjestöjä rahoittavien tahojen toimeksiantoina.
Vuonna 2010 -
finanssivalvonta julkaisi 31-sivuisen hyvin kiivaan määräyksen,
jossa kommentoitiin rahanpesuongelmia HSBC:ssä.
Oli epätavallista nähdä näin pitkä ja yksityiskohtainen määräys,
jossa vaadittiin pankkitoimintaan niin monia muutoksia.
Kirje meni HSBC:lle, jotta siellä ymmärrettäisiin,
että pankissa tiedettiin tapahtuvan epäilyttävää toimintaa -
ja että HSBC joutuisi tarkempaan syyniin.
Pankki määrättiin muun muassa -
tarkistamaan uudelleen aiemmat siirrot,
jotka oli tehty, kun valvonta oli heikkoa.
Se oli valtava tehtävä.
Niinpä he perustivat toimiston Delawaren Newcastleen -
ja toivat paikalle johtotason väkeä ja kaikki löytämänsä konsultit.
He tarvitsivat väkeä.
Yksi johtajista oli Everett Stern.
-Stern. -Neljä. Klaffi.
Unelmani oli työpaikka CIA:ssa,
ja olin ehdokkaana salaiseen palveluun.
Se oli suunnitelmani ja unelmani.
En päässyt siihen ohjelmaan.
Sitten näin verkossa ilmoituksen -
rahanpesunvastaisen virkailijan tehtävästä,
joka oli HSBC Bankissa, josta en ollut aiemmin kuullut.
En tiennyt, mikä se on,
mutta ajattelin, että rahanpesun valvonta on tärkeää.
Olin ihan romuna CIA:n hylkäyksen jälkeen, koska...
Halusin elämälleni tarkoituksen ja halusin palvella maatani.
Halusin olla hyvyyden työkalu, joka palvelee korkeampaa tarkoitusta.
Niin ei vain käynyt.
Muistan ensimmäisen työpäiväni.
Rakennus ei ollut kuin pankki, se oli ostoskeskus.
HENKILÖKUNNALLE
Ihmiset pukeutuivat farkkuihin ja t-paitoihin. Minä olin puvussa.
Siellä oli tyhjiä työpisteitä, seinät olivat osittain maalaamatta,
ja koko osastolla oli ehkä 15 valvontavirkailijaa.
Ajattelin silloin, että minut palkattiin, koska olen fiksu tyyppi -
ja kaikin tavoin pätevä.
Ei. Minut palkattiin, koska olin tietämätön idiootti.
Selvisi, että suurin osa -
yksikerroksisesta ostoskeskuksesta oli puhelinpalvelukeskusta.
Sinne HSBC:n luottokorttiväki soitti periäkseen velkoja.
Ihmiset t-paidoissa ja farkuissa olivat velkojen perijöitä.
Ja nämä ihmiset vaikuttivat siltä, että he eivät välittäneet.
Ja tiesin heti istuessani työpisteelleni,
tiesin, etten kuulunut sinne, ja olin vaikeuksissa.
Se oli esitystä: rahanpesun vastaiset toimet,
joihin pankin oli pakko palkata tietty määrä ihmisiä,
koska he olivat luvanneet, ettei niin enää kävisi.
Se oli huijausta. Siitä Everett Sternin tarina kertoo.
Istuin alas, ja minun käskettiin alkaa selvittää hälytyksiä.
Hälytys syntyi, kun jotain järjestelmän sääntöä rikottiin.
HSBC:n ongelma oli se, että hälytyksiä oli kasautunut valtavasti rästiin.
Siksi he palkkasivat mahdollisimman paljon väkeä.
Tarkoituksena ei ollut todistaa tapahtumien olleen laillisia.
Tarkoitus oli näyttää sääntelijöille, että yritimme. Siinä se.
Hän ei ollut ainoa, joka niin sanoi.
Olin kuullut kuukausien ajan ihmisiltä,
jotka olivat töissä Newcastlen toimipisteessä,
että he olivat nähneet sopimattomilta vaikuttavia tapoja -
tutkia menneitä tapahtumia.
OFAC:illa oli lista yhtiöistä, joiden kanssa ei saa toimia.
Sitä kutsutaan OFAC:in kieltolistaksi.
Listalla on venäläisiä mafiosoja, terroristeja, huumekartelleja,
kaikenlaisia pahiksia.
Yhtiö nimeltä Tajco oli tällä OFAC:n kieltolistalla.
Otin järjestelmästä tiedot Tajcosta ja Hassan Tajideenista,
joka on Tajcon toimitusjohtaja.
Tajideenin veljekset ovat Hizbollahin päärahoittajia.
Näin tuhansittain rahansiirtoja, jotka hyväksyttiin pankissa,
eikä se käynyt järkeen, koska yhtiö oli kieltolistalla.
Miten siirrot pääsivät läpi?
Huomasin, että järjestelmään oli laitettu pisteitä ja viivoja -
suodattimen läpi meneviin tietueiden nimiin.
Esimerkiksi, jos Tajco lähetti rahaa Hizbollahilta toiselle järjestölle,
TAJCO:n sijaan se olisi TAJ.CO.
Tai TAJ-CO.
Siten he manipuloivat suodatinta,
jotta terroristit ja huumekartellit pystyivät pesemään rahojaan.
Tajusin, että tämä oli liikaa idiooteille,
jotka olivat työpisteissään hoitamassa hälytyksiä.
Siksi aloin raportoida CIA:lle kolmen viikon kuluttua aloituksestani.
On selvää,
että HSBC:n rooli tässä toiminnassa ei ole vähäistä vaan merkittävää.
LIITTOVALTION APULAISSYYTTÄJÄ
HSBC:n Lontoon-toimisto tiesi koko kuvan, muttei tehnyt mitään.
Huomenta kaikille. Tämän päivän kuuleminen koskee -
rahanpesua, huumeiden salakuljetusta ja terrorismirahoituksen riskejä,
kun globaali pankki käyttää USA:n tytärpankkiaan...
PUHEENJOHTAJA
...tuottaakseen dollareita ja antaakseen pääsyn USA:n talousjärjestelmään -
korkean riskin kumppaneilleen.
Senaattori Levin on ollut tutkimuksia valvovassa alakomiteassa noin 15 vuotta.
Hän on tutkinut rahanpesutoimintaa -
ja rahoituslaitosten rikkomuksia useaan otteeseen sinä aikana.
TODISTUSKAPPALEET
Kun tarkastelimme HSBC:tä, löysimme runsaasti järkyttävää tietoa.
Tämä maailmanlaajuinen pankki salli likaisen rahan kulkea USA:n kautta.
Pankkijätti on senaatin tutkittavana.
Sen väitetään jättäneen huomiotta miljardien dollarien rahasiirtoja.
Tutkimuksessa keskityttiin HSBC:n leväperäiseen valvontaan 2006 - 2009.
Sisäiset dokumentit osoittavat, että HSBC:n johto tiesi täysin, mitä teki.
"Annamme järjestäytyneen rikollisuuden pestä rahansa."
Sinaloa-kartelli, jonka senaatin raportti mainitsi hyötyneen rahanpesusta,
on vastuussa kymmenistä tuhansista kuolemista Meksikossa.
Murhista, mestauksista,
ampumisista, kidnappauksista, kiristyksestä,
jotka kaikki liittyvät rahaan.
Kun pankki osallistuu siihen,
siitä tulee osa terroristijärjestöä.
Vannotko, että pian antamasi todistus,
on koko totuus ja vain totuus, Jumalan nimeen?
Yksi todistajista oli Stuart Levey.
Olen Stuart Levey, HSBC:n johtava lakimies.
Hän oli ollut USA:n valtiovarainministeriössä.
Lisäksi oli Irene Dorner.
Kiitos, puheenjohtaja ja senaattori.
Olen Irene Dorner ja toimin toimitusjohtajana -
HSBC Bank USA:ssa ja HSBC North America Holdingsissa.
HSBC ei kiistänyt faktoja kuulemistilaisuudessa.
Sen sijaan he sanoivat pyrkivänsä parempaan.
HSBC:n toimintaa, josta nyt kuulimme, ei voi hyväksyä.
HSBC on saanut muutamia raskaita opetuksia viime vuosina,
mutta olemme ryhtyneet toimiin hoitaaksemme ongelmat,
jotka sääntelijämme ja tämä alakomitea ovat löytäneet.
Ongelma on, että he ovat sanoneet niin vuosia,
eikä ongelmia ole ratkaistu.
Kyseessä on huumeraha. Niin ei pitäisi tehdä.
Se on rikkoo lakia.
HSBC jää kiinni useammin kuin kerran ja vastaa:
"Olette oikeassa, olemme tarkempia tulevaisuudessa."
Myönnättekö, että aiempien toteutumattomien velvoitteiden vuoksi -
pankilla on raskas näyttövelvollisuus -
osoittaakseen muuttaneensa toimintaansa ja kulttuuriaan?
Olemme epäonnistuneet aiemmin ja pahoittelemme sitä.
Olen samaa mieltä, että meillä on matkaa -
valvontaviranomaisten ja tämän alakomitean luottamuksen ansaitsemiseen.
Hyväksymme velvoitteet ja anteeksipyynnön.
Silti jää kysymys vastuusta, jota muiden täytyy arvioida.
Liittovaltion syyttäjän tärkein rooli on toimia syyttäjänä.
Hän esittää syytteitä huumerikoksista, aserikoksista, talousrikoksista -
ja muista liittovaltion määrittämistä rikoksista.
Barton Adamsin tapaus laajeni nopeasti.
Vuosina 2008 - 2010 tutkijamme selvittelivät tapausta tuhansia tunteja.
Aina kun syyttäjä puuttuu pankin rahanpesua koskeviin toimiin,
asia etenee oikeusministeriön kautta.
OIKEUSMINISTERIÖ
Takavarikointi- ja rahanpesuosaston läpi.
Länsi-Virginian syyttäjä oli dokumenttien mukaan -
valmis syyttämään pankkia.
Se olisi ollut valtava, ennennäkemätön askel.
Alkuvuodesta 2010 minut käskettiin Washington DC:hen -
tapaamaan Lanny Breueria,
joka oli apulaisoikeusministeri ja oikeusministeriön rikososaston johtaja,
sekä Loretta Lynchiä, joka oli New Yorkin itäisen alueen syyttäjä.
Tapaamisen jälkeen -
sain muutamaa päivää myöhemmin puhelun Breuerilta,
joka pyysi minua lopettamaan.
Vastasin, etten voinut tehdä niin.
Olimme työskennelleet pitkään ja keränneet tärkeää tietoa.
Kyseessä oli juttu yhtä maailman suurinta pankkia vastaan,
ja halusimme varmistaa, että syylliset henkilöt joutuisivat vastuuseen.
Ja jos pankkia pidettäisiin syyntakeisena,
se voisi menettää lupansa pankkitoimintaan Yhdysvalloissa,
joten juttu piti viedä loppuun.
Breuer käski minua siirtymään syrjään.
Hän sanoi, että voisimme tutkia tri Adamsia ja hänen vaimoaan,
mutta meidän pitäisi lopettaa HSBC:n tutkiminen.
11. JOULUKUUTA, 2012
Hyvää iltapäivää. Kiitos, kun tulitte.
LIITTOVALTION SYYTTÄJÄ
Muistan sen päivän täysin.
Olin kotonani Jersey Cityssä.
Minulla oli paljon ystäviä töissä Wall Streetillä.
Olimme odottaneet päätöstä,
ja useimmat ajattelivat, että se olisi aika kova.
Olemme täällä ilmoittamassa syytteistä HSBC Bankia vastaan,
sekä sen USA:n yhtiötä, HSBC US:ää, että emoyhtiö HSBC Groupia vastaan,
jatkuvasta ja järjestelmällisestä laiminlyönnistä -
suojella talousjärjestelmäämme sala- kuljettajien ja rikollisten korruptiolta -
sekä USA:n lakien kiertämisestä.
Ajattelimme kaikki, että HSBC:n täytyy joutua oikeuteen.
"Joku on pantava sen vuoksi vankilaan".
HSBC:n jutun ymmärsi yhdestä lauseesta.
Rikkaat pankkiirit pesivät 800 miljoonaa dollaria -
huumejengien ja huumeterroristien rahaa.
APULAISOIKEUSMINISTERI
HSBC:n katsotaan syyllistyneen vakaviin valvontavirheisiin.
Jopa syyttäjät, joiden kanssa silloin puhuin,
ajattelivat, että nyt jos koskaan -
oli syytä tuomita pankki rahanpesusta.
HSBC on myöntänyt syyllistyneensä neljään syytteeseen,
joista kahdessa rikottiin pankkien ilmoitusvelvollisuutta,
yhdessä IEEPA:n asetusta,
ja yhdessä säädöstä kaupankäynnistä vihollisen kanssa.
Syytteiden perusteella -
HSBC on suostunut luovuttamaan 1 256 miljardia dollaria.
He ovat myös suostuneet maksamaan sakkoja 665 miljoonaa dollaria.
Tehtiin sopimus.
He maksoivat 1,9 miljardin dollarin sakon.
Se on HSBC:n viiden viikon tulos.
Ajattelimme kai naiivisti, että tämä olisi erilainen tapaus.
Mutta se oli täysin samanlainen.
Päädyimme viivästettyyn syytesopimukseen.
Sopimus HSBC:n kanssa tarkoitti käytännössä,
ettei syytteitä pankkia tai sen johtoa vastaan esitetä,
vaikka se oli toiminut vuosia rikollisten ja terroristien kanssa.
HSBC on suostunut lykkäämään -
johtajiston bonuksia osittain...
Osa johtajiston bonuksista jäädytettiin.
Vain osa.
He ovat suostuneet viiden vuoden jaksoon,
jolloin yritystä valvotaan ja siltä vaaditaan yhteistyötä.
Se ei ollut tyypillinen Virginian tiedotustilaisuus.
Se oli Brooklynissa. Jutun laajuuden takia toimittajia -
tuli kaikista suurista uutisyhtiöistä. He esittivät hyviä kysymyksiä.
Analyytikot sanovat, että tämä ei tee pankille hallaa.
Se teki kahtena viime vuonna 38 miljardia voittoa.
Onko rangaistus merkittävä? Joutuuko pankki vastuuseen?
Tavoitteemme ei ole ajaa HSBC:tä alas.
Se ei saa aiheuttaa ongelmia talousjärjestelmälle.
Tuhannet ihmiset eivät saa menettää työtään.
Eivätkö he ansaitse sitä?
Ketään ei lopulta syytetty rikoksista,
eikä kukaan yksittäinen henkilö saanut sakkoja.
Suuri pankki pääsi käytännössä pälkähästä.
Se sai ylinopeussakon.
Jos Sinaloa-kartelli olisi luvannut parantaa tapansa,
olisiko heidänkin syytteistään luovuttu?
Tuo on minusta liioittelua. Kuulkaa...
Tätä tapausta pohtiessa oli myös mietittävä,
ketkä tässä ovat viattomia.
Pankki myönsi olevansa -
ensisijainen rahoituslaitos huumekartelleille,
jotka ovat maailman brutaaleimpia järjestöjä.
Oli selvä yhteys tämän toiminnan -
ja yli 100 000:n Meksikossa murhatun välillä.
Tutkijaryhmämme oli vaikea uskoa,
ettei ylempi johto olisi tiennyt tapahtumista.
Teoriamme mukaan pankki tiesi, mitä oli tekeillä.
Se oli hyväksi heidän bisnekselleen ja tulokselleen,
eivätkä he halunneet lopettaa sitä,
koska se olisi vaikuttanut heidän voittomarginaaleihinsa.
Eric Holder oli silloin oikeusministerinä.
Saimme selville, että pankkitoiminnan sääntelijä Isossa-Britanniassa -
vastusti juttua todeten: "Älkää syyttäkö HSBC:tä,
koska se vaikuttaisi maailman talouteen."
Eric Holder uskoi sen.
Sitä miettii, kuka sääntelee toimintaa, kuka juttuja tekee.
Eric Holder ja Lanny Breuer -
olivat samasta lakitoimistosta, Covington & Burlingista Washingtonissa.
Se edusti kaikkia suuria pankkeja.
He tietävät, että palatessaan yksityiselle sektorille -
he saavat kolmen, neljän tai viiden miljoonan vuosisopimuksia.
Jos asiakkailleen on liian kova, sopimuksia ei ehkä tule.
On siis melkoinen porkkana -
kohdella sääntelyn kohteena olevia ihmisiä tietyllä tavalla.
Oikeusministeriö kysyi finanssivalvonnalta:
"Mitä tapahtuu? Voimmeko tehdä näin?"
SAMA LAKI KAIKILLE
Luulen, että he hakivat turvaa.
Jos he tekisivät sen, ja seuraukset olisivat tuhoisat, syy ei olisi heidän.
Kukaan ei halunnut tarjota heille sellaista turvaa.
Luulen, että Lanny Breuerin, osaston johtajan, piti tehdä päätös.
Maahan pyristeli yhä finanssikriisissä.
Suoraan sanoen, kukaan ei tiennyt, mitä syyttämisestä voisi seurata.
Kun HSBC:n tapauksen päätös tuli, talouslehdissä kirjoitettiin:
"Tämä näyttää pahalta kaikille."
Se oli voimakas viesti, että päätös oli hellämielinen.
TAPAUKSEEN LIITTYI KAIKKEA -
PAITSI PIDÄTYS.
Jopa talouslehdistö piti sitä lahjana.
Jos joltakulta löytyy 30 grammaa kokaiinia, hän joutuu vankilaan.
Jos niin käy toistuvasti, saattaa joutua vankilaan loppuiäkseen.
Mutta jos pesee lähes miljardi dollaria -
huumekartellien rahoja ja rikkoo kansainvälisiä säädöksiä,
yhtiö selviää sakoilla ja sitä pääsee omaan sänkyyn yöksi.
Jokainen tähän liittynyt henkilö.
Minusta se on olennaisesti väärin.
Laki ei ole sama kaikille. Vastuuvelvollisuus ei toteudu.
Eikö pankki selvinnyt vähällä?
Ei, enkä usko pankinkaan ajattelevan niin.
En usko pankin pääseen helpolla.
Osa syytteistäluopumisprosessia on,
että yhtiö myöntää jollakin tavalla toimineensa väärin.
On ymmärrettävä, että tunnustukset tehtiin sen jälkeen,
kun HSBC:n lakimiesten armeija oli neuvotellut ministeriön kanssa,
jotta tunnustus saataisiin mahdollisimman lieväksi.
Tiedän kokemuksesta, että se toimii niin.
RIKOSTIEDOT JA VASTUUN HYVÄKSYMINEN
TOSIASIOIDEN TOTEAMINEN
Luulen, että tämä.
Selvä, ensimmäinen.
Nostan sitä enemmän.
"Seuraava tosiasioiden toteaminen on osa syytteestäluopumissopimusta."
"HSBC Bank USA ja HSBC Holdings myöntävät,
että seuraavat tiedot pitävät paikkansa."
"HSBC Bank USA ja HSBC Holdings hyväksyvät..."
"...että he ovat vastuussa toimihenkilöidensä,
johtajiensa, työntekijöidensä ja asiamiestensä toimista."
"Jos asia etenisi oikeuteen, ministeriö todistaisi tämän ilman epäilystä,
niiden todisteiden ja faktojen valossa,
jotka on selvitetty tämän sopimuksen liitteenä olevissa rikostiedoissa."
"Vuosina 2006 - 2010 HSBC Bank USA -
rikkoi asiakkaiden tunnistamiseen liittyviä sääntöjä."
"Eritoten HSBC Bank USA jätti huomiotta rahanpesuriskin,
joka liittyi liiketoimiin tiettyjen asiakkaiden kanssa,
ja laiminlöi tunnistusohjelman käytön,
jolla tulee valvoa epäilyttäviä rahansiirtoja."
"Näiden laiminlyöntien seurauksena -
ainakin 881 miljoonaa dollaria huumerahaa..."
"...mukaan lukien Sinaloa- sekä Norte del Valle -kartellin salakuljetusrahat..."
"...pestiin HSBC Bank USA:n kanssa sitä havaitsematta."
"Ainakin vuodesta 2000 vuoteen 2006 -
HSBC on tietoisesti pyrkinyt harjoittamaan toimintaa USA:n ulkopuolella,
minkä vuoksi HSBC Bank ja muut USA:ssa sijaitsevat pankit -
ovat käsitelleet siirtoja USA:n säännösten vastaisesti.
Siirrot piilottaakseen -
HSBC on muuttanut ja kierrättänyt maksuviestejä tavalla,
joka varmisti pakotteiden alaisten maiden siirrot ilman ongelmia -
HSBC Bank USA:n kautta New Yorkissa ja muualla."
He myönsivät kaiken.
Se on uskomatonta.
Se on tunnustus.
On järkyttävää lukea tätä.
Miltä se sinusta tuntuu?
Puhuimme alussa siitä, että täällä Länsi-Virginiassa -
saatamme olla koko maan huumeongelman keskipisteessä.
Olemme kärjessä yliannostuskuolemissa.
Kun kuulee, että pankki sallii Sinaloa-kartellin -
siirtää rahojaan, jotta se voisi jatkaa toimintaansa -
ja jatkaa heroiinin puskemista Meksikosta Appalakeille -
ja pohjoiseen Länsi-Virginiaan, tekee siitä vielä järkyttävämpää,
koska hallituksella oli mahdollisuus toimia paremmin -
suitsiakseen toimintaa, mutta se epäonnistui.
USA:n hallituksen päätös on minusta uusi todistus siitä,
että sota huumekartelleja vastaan on teeskentelyä. Se ei ole totta.
Jos niitä vastaan haluttaisiin taistella,
pitäisi taistella pankkeja vastaan, jotka auttavat rahansiirroissa.
Tapahtuiko tässä oikeus?
Tuohon on vaikea vastata.
Emme hyväksyisi tätä, jos kyseessä olisivat erilaiset ihmiset.
Mutta koska he ovat valkoisia,
jotka ajavat hienoilla autoilla ja asuvat Connecticutissa,
he selviävät siitä. Se on totuus.
Se on täysin erilainen prosessi.
Huumekauppiasta ei pidätettäisi ja vietäisi tekemään sopimusta,
joka antaa tämän pitää kotinsa, perheensä, elämäntyylinsä, autonsa, kaiken.
Niin tässä on toimittu.
Se vahvisti sen, minkä kaikki jo tiesivät.
Eli kun näistä yhtiöistä tulee järjestelmälle tärkeitä,
jopa niiden työntekijöiden syyttäminen uhkaa maailmantaloutta -
ja niistä tulee liian isoja vankilaan.
He kuuluvat luokkaan, jota ei voi laittaa vankilaan.
Vuonna 2012, jolloin HSBC vältti syytteet,
yli 90 000 ihmistä tuomittiin vankilaan huumerikoksista Yhdysvalloissa.
Vuoden 2002 jälkeen yli 100 000 ihmistä on kuollut Meksikossa -
huumekartellien harjoittaman väkivallan vuoksi.
Vuosina 2002 - 2014 yliannostuskuolemat heroiiniin takia yli nelinkertaistuivat.
11. joulukuuta 2017 Yhdysvaltain oikeusministeriö ilmoitti -
suunnitelmistaan luopua kaikista rikossyytteistä HSBC:tä vastaan.
Tekstitys: Antti Pakarinen